CELEX: 52007PC0012
Language: ro
Date: 2007-01-17
Title: Propunere de regulament al Consiliului de modificare a Regulamentului (CEE) nr. 1883/78 privind normele generale de finanţare a intervenţiilor de către Fondul European de Orientare şi Garantare Agricolă, secţiunea Garantare

COMISIA COMUNITĂŢILOR EUROPENE

                                                      Bruxelles, 17.1.2007
                                                      COM(2007) 12 final

                                                      2007/0005 (CNS)

                                          Propunere de

                              REGULAMENT AL CONSILIULUI

         de modificare a Regulamentului (CEE) nr. 1883/78 privind normele generale de
     finanţare a intervenţiilor de către Fondul European de Orientare şi Garantare Agricolă,
                                         secţiunea Garantare

                                     (prezentată de Comisie)

RO                                                                                             RO
 ---pagebreak---                                       EXPUNERE DE MOTIVE

     Legislaţia în domeniul politicii agricole comune le obligă pe statele membre să achiziţioneze
     de la producători produse agricole supuse unui mecanism de intervenţie. Atunci când
     producătorii respectivi îşi aduc produsele într-un centru de intervenţie autorizat, obligaţia de
     achiziţionare reprezintă o sarcină economică pentru statele membre care trebuie să furnizeze
     fondurile necesare acestor achiziţii de intervenţie. De asemenea, statele membre trebuie să
     suporte această sarcină economică de-a lungul întregii perioade în care produsele respective
     rămân în stocurile de intervenţie până la ieşirea lor din stocurile publice.
     Regulamentul (CEE) nr. 1883/78 stabileşte normele generale de finanţare a intervenţiilor de
     către Fondul European de Orientare şi Garantare Agricolă, secţiunea Garantare. Legislaţia
     comunitară prevede, de asemenea, rambursarea cheltuielilor suportate de statele membre pe
     baza unei rate uniforme a dobânzii, valabile pentru întreaga Comunitate. Este vorba de rata
     dobânzii utilizate pentru acoperirea costurilor suportate de statele membre pentru mobilizarea
     fondurilor destinate finanţării operaţiunilor de stocare publică. Costurile se rambursează
     statelor membre în cauză în termen de 2 luni după luna în care au fost declarate Comisiei.
     Pentru anii bugetari 2005 şi 2006, Consiliul a adoptat în 2005 o dispoziţie (Regulamentul (CE)
     nr. 695/2005 al Consiliului) privind statele membre care mobilizau fondurile necesare la o rată
     a dobânzii mai mare decât rata uniformă a dobânzii modificând Regulamentul (CEE) nr.
     1883/78. Pe baza acestei dispoziţii, FEOGA – Secţiunea Garantare a rambursat oricărui stat
     membru, care a suportat o rată a dobânzii mai mare decât dublul ratei uniforme, diferenţa de
     rată a dobânzii pentru partea suportată de statul respectiv dincolo de acest nivel. Partea
     respectivă, definită ca diferenţa dintre rata uniformă şi dublul acestei rate, a rămas în sarcina
     statului membru în cauză. Dispoziţia s-a aplicat timp de doi ani.
     Ca urmare a creşterii recente a ratelor dobânzii, anumite state membre, care trebuie încă să
     suporte sarcini financiare din cauza cantităţilor mari de cereale oferite şi stocate pentru
     intervenţie, au solicitat Comisiei să examineze posibilitatea de a propune măsuri specifice
     pentru a diminua sarcina financiară suportată de statele membre pentru o perioadă de timp
     limitată. Prin urmare, în urma examinării cererii respective şi având în vedere cantităţile mari
     de cereale din stocurile publice, Comisia propune Consiliului o abordare specifică a acestor
     cazuri pentru o perioadă de timp limitată, respectiv pentru anii financiari 2007 şi 2008. În
     special, Comisia propune ca în cazurile în care rata medie a dobânzii în cursul celei de-a treia
     luni de la perioada de referinţă utilizată pentru stabilirea ratei uniforme a dobânzii depăşeşte
     dublul ratei uniforme a dobânzii pentru un stat membru dat, este necesar să se prevadă
     aplicarea unui mecanism corector. În astfel de cazuri Comisia va acoperi valoarea
     corespunzătoare ratei dobânzii suportate de statul membru respectiv din care se scade rata
     uniformă a dobânzii stabilite de Comisie. Cu toate acestea, diferenţa trebuie suportată de statul
     membru în cauză pentru a-l stimula în căutarea celei mai puţin costisitoare metode de
     finanţare.
     Prezenta propunere implică cheltuieli suplimentare la bugetul comunitar, estimate în prezent la
     aproximativ 9,3 milioane de euro pentru bugetul din 2007 şi la 10,4 milioane de euro pentru
     bugetul din 2008. Se va aplica retroactiv începând cu 1 octombrie 2006.
     Comisia consideră că prezenta propunere este legată de propunerea de eliminare a intervenţiei
     la porumb şi solicită Consiliului să examineze şi să adopte respectivele propuneri în acelaşi
     timp.

RO                                                  2                                                    RO
 ---pagebreak---                                                             2007/0005 (CNS)

                                               Propunere de

                                 REGULAMENT AL CONSILIULUI

         de modificare a Regulamentului (CEE) nr. 1883/78 privind normele generale de
     finanţare a intervenţiilor de către Fondul European de Orientare şi Garantare Agricolă,
                                         secţiunea Garantare

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul 37 alineatul
     (2) al treilea paragraf,

     având în vedere propunerea Comisiei1

     având în vedere avizul Parlamentului European2,

     Întrucât:

     (1)    În ceea ce priveşte măsurile de intervenţie pentru care normele privind organizarea
            pieţei nu au stabilit o sumă pe unitate, normele de bază pentru finanţarea comunitară au
            fost stabilite de Regulamentul (CEE) nr. 1883/783, în special în ceea ce priveşte metoda
            de stabilire a sumelor care urmează a fi finanţate, finanţarea cheltuielilor care rezultă
            din mobilizarea fondurilor necesare achiziţionării de intervenţie, valorificarea
            stocurilor de reportat dintr-un exerciţiu financiar în altul şi finanţarea cheltuielilor care
            rezultă din operaţiuni materiale de stocare.
     (2)    Articolul 5 din Regulamentul (CEE) nr. 1883/78 prevede că cheltuielile cu dobânzile
            suportate de statele membre pentru mobilizarea fondurilor utilizate la cumpărarea
            produselor prin intervenţie publică sunt finanţate de către Comunitate conform unei
            rate uniforme a dobânzii.
     (3)    Într-un stat membru poate apărea situaţia în care finanţarea necesară pentru cumpărarea
            produselor agricole prin intervenţie publică nu se poate realiza decât la rate ale
            dobânzii considerabil mai ridicate decât rata uniformă a dobânzii.
     (4)    Atunci când, în astfel de cazuri, ratele medii ale dobânzii în cursul celei de-a treia luni
            de la perioada de referinţă utilizată pentru stabilirea de către Comisie a ratei uniforme a
            dobânzii depăşeşte dublul ratei uniforme a dobânzii pentru un stat membru dat, este
            necesar să se prevadă aplicarea unui mecanism corector. Cu toate acestea, această rată
            medie a dobânzii trebuie suportată parţial de statul membru în cauză pentru a-l stimula
            în căutarea celei mai puţin costisitoare metode de finanţare.

     1
            JO C …, …, p. ….
     2
            JO C …, …, p. ….
     3
            JO L 216, 5.8.1978, p. 1. Regulament modificat ultima dată de Regulamentul (CEE) nr. 1259/96
            (JO L 163, 2.7.1996, p. 10).

RO                                                   3                                                      RO
 ---pagebreak---      (5)    Prin urmare, Regulamentul (CEE) nr. 1883/78 trebuie modificat în consecinţă.
     (6)    Este necesar ca această modificare a normelor să se efectueze pentru exerciţiile
            financiare 2007 şi 2008 şi să se aplice de la începutul exerciţiului contabil curent,

     ADOPTĂ PREZENTUL REGULAMENT:

                                                Articolul 1

     La articolul 5 din Regulamentul (CEE) nr. 1883/78, paragraful al treilea se înlocuieşte cu
     următorul text:
     „Prin derogare de la primul paragraf, în cazul în care rata medie a dobânzii suportate de un stat
     membru în cursul celei de-a treia luni de la perioada de referinţă utilizată pentru stabilirea de
     către Comisie a ratei uniforme a dobânzii depăşeşte dublul ratei uniforme a dobânzii, Comisia
     poate acoperi, pentru exerciţiile financiare 2007 şi 2008, în cadrul finanţării cheltuielilor cu
     dobânzile suportate de respectivul stat membru, valoarea corespunzătoare ratei dobânzii
     suportate de statul membru din care se scade rata uniformă a dobânzii.”

                                                Articolul 2

     Prezentul regulament intră în vigoare la data publicării în Jurnalul Oficial al Uniunii
     Europene.

     Se aplică cheltuielilor suportate începând cu 1 octombrie 2006.

     Prezentul regulament este obligatoriu în toate elementele sale şi se aplică direct în toate statele
     membre.

     Adoptat la Bruxelles,

                                                   Pentru Consiliu
                                                   Preşedintele

RO                                                   4                                                     RO
 ---pagebreak---                DECLARAŢIE FINANCIARĂ
     1.           RUBRICĂ BUGETARĂ:                                                             CREDITE:
                  05 02 01 02, 05 02 05 08, 05 02 09 04, 05 02 12 04                            399 milioane EUR
     2.           TITLU:
                  Regulament al Consiliului de modificare a Regulamentului (CEE) nr. 1883/78 privind normele
                  generale de finanţare a intervenţiilor de către Fondul European de Orientare şi Garantare
                  Agricolă, secţiunea Garantare
     3.           TEMEI LEGAL:
                  articolul 37 alineatul (2) din Tratat:
     4.           OBIECTIVE:
                  Finanţarea costurilor suplimentare pentru operaţiile de intervenţie publică
     5.           INCIDENŢĂ FINANCIARĂ                      PE PERIOADĂ         EXERCIŢIUL             EXERCIŢIUL
                                                             DE 12 LUNI         FINANCIAR              FINANCIAR
                                                            (milioane EUR)       CURENT                 URMĂTOR
                                                                               (milioane EUR)         (milioane EUR)
     5.0          CHELTUIELI– SUPORTATE DIN                        –                   9,3               10,4 a)
                  BUGETUL
                  CE(RAMBURSĂRI/INTERVENŢII)–
                        AUTORITĂŢI
                  NAŢIONALE– ALTELE
     5.1          VENITURI–    RESURSE PROPRII                     –                    –                   –
                  ALE CE(TAXE/TAXE VAMALE)–
                        NAŢIONALE
                                                                 2009            2010            2011           2012
     5.0.1        CHELTUIELI ESTIMATE
     5.1.1        VENITURI ESTIMATE                               –                –              –              –
     5.2          METODA DE CALCUL:
                  Vezi anexa.
     6.0          PROIECTUL POATE FI FINANŢAT DIN CREDITE ÎNSCRISE ÎN CAPITOLUL
                  CORESPUNZĂTOR DIN BUGETUL ACTUAL?           vezi b)                                       DA NU
     6.1          PROIECTUL POATE FI FINANŢAT PRIN TRANSFER ÎNTRE CAPITOLELE
                  BUGETULUI ACTUAL?                           vezi b)                                       DA NU
     6.2          VA FI NECESAR UN BUGET SUPLIMENTAR?                           vezi observaţia b)          DA NU
     6.3          CREDITELE VOR TREBUI INCLUSE ÎN BUGETELE VIITOARE?                                        DA NU
     OBSERVAŢII: Vezi calculul anexat
     a)  Se presupune că nu va exista nici o schimbare în situaţia economică.
     b)  Această finanţare nu este prevăzută în bugetul 2007. În cadrul execuţiei bugetare, Comisia va mobiliza
         resursele necesare pentru finanţarea acestei măsuri utilizând procedura cea mai adecvată, de preferat prin
         transfer bugetar.

RO                                                          5                                                          RO
 ---pagebreak---                                                                       ANEXĂ
                          Calcularea costurilor de finanţare pentru operaţiunile de stocare publică
             Exerciţiul financiar 2007 (pe baza situaţiei ipotetice enunţate în scrisoarea rectificativă 2007)

                                                                                                    Rata specifică
                                                                   Rata uniformă
                                           (1)     Valoare                         Valoare totală     a dobânzii     Valoare totală     Costuri
                             Stoc mediu                  (2)         stabilită a
                                                   medie                           fără derogare    care urmează      cu derogare     suplimentare
                                                                     dobânzii
                                                                                                    să fie propusă

                                   t                EUR/t           pentru 2007
05 02 01 02                                                                             17,01                             25,51            8,50
–Ungaria - grâu *               335 750              95,20           3,2%                1,02         4,8%                 1,53            0,51
–Ungaria - grâu **               50 820              91,60           3,2%                0,15         4,8%                 0,22            0,07
–Ungaria - porumb ***         4 948 940             100,00           3,2%               15,84         4,8%                23,75            7,92
05 02 05 08                                                                              1,47                              2,20            0,73
–Ungaria - zahăr ****           159 900             287,20           3,2%                1,47         4,8%                 2,20            0,73
05 02 09 04                                                                              0,05                              0,07            0,02
–Ungaria - alcool *****          30 560               49,03          3,2%                0,05         4,8%                 0,07            0,02
Total                                                                                   18,53                             27,79            9,26

(1)   Sursa: situaţii ipotetice enunţate în scrisoarea rectificativă 2007 – stoc mediu.
(2)   Sursa: situaţii ipotetice enunţate în scrisoarea rectificativă 2007 – calcularea costurilor financiare.
*     Situaţia grâului începând cu 3.12.2006: UE-25: 3 099 000 t, HU: 522 703 t sau 17% aplicat la (2 975 000 t – 1 000 000 t pentru
      RO/BU) în scrisoarea rectificativă 2007 pentru costurile UE-25.
**    Situaţia orzului începând cu 3.12.2006: UE-25: 1 166 113 t, HU: 33 862 t sau 3% aplicat la 1 694 000 t în scrisoarea rectificativă
      2007 pentru costurile UE-25.
*** Situaţia porumbului începând cu 3.12.2006: EU-25: 4 747 770 t, HU: 4 620 000 t sau 97% aplicat la (7 102 000 t – 2 000 000 t
      pentru RO/BU) în scrisoarea rectificativă 2007 pentru costurile UE-25.
**** Situaţia zahărului începând cu 1.12.2006: 139 000 t de zahăr pentru HU din 855 000 t pentru UE-25, adică:16,3% aplicat la
      981 000 t de zahăr în scrisoarea rectificativă 2007.
***** Stocul mediu de alcool la 30.9.2006 de 33 919 hl aplicat la stocul mediu de 3 056 000 hl în scrisoarea rectificativă 2007 pentru
      UE-25

                                                               Exerciţiu financiar 2008
                                                                                                    Rata specifică
                                                                   Rata uniformă
                                                                                   Valoare totală     a dobânzii     Valoare totală     Costuri
                              Stoc mediu         Valoare medie       stabilită a
                                                                                   fără derogare    care urmează      cu derogare     suplimentare
                                                                     dobânzii
                                                                                                    să fie propusă

                                   t                EUR/t           pentru 2007
05 02 01 02                                                                           20,80                             31,20           10,40
 –Ungaria - grâu *              213 860             95,20              3,2%            0,65             4,8%             0,98            0,33
 –Ungaria - orz *               108 120             91,60              3,2%            0,32             4,8%             0,48            0,16
–Ungaria - porumb *           6 196 360            100,00              3,2%           19,83             4,8%            29,74            9,91
05 02 05 08                                                                            0,00                              0,00             0,00
–Ungaria - zahăr **                    0           287,20              3,2%            0,00             4,8%             0,00             0,00
05 02 09 04                                                                            0,05                              0,07             0,02
–Ungaria - alcool ***            30 560             49,03              3,2%            0,05             4,8%             0,07             0,02
Total                                                                                 20,84                             31,27           10,42

*       Aceste cantităţi sunt estimate pe baza bilanţului pentru intervenţia la cereale inclusă în documentul privind reforma porumbului.
**      Situaţie ipotetică în care nu există zahăr pentru intervenţie la data de 30.9.2007.
***     Situaţie ipotetică în care există aceeaşi cantitate pentru intervenţie ca cea de 30 560 hl în 2007.

RO                                                                          6                                                              RO